पुराना बस अड्डा क्षेत्र बना तालाब सीवर जाम से हाईवे भी जलमग्न
शहरका पुराना बस अड्डा क्षेत्र पिछले तीन चार दिनों से तालाब में तबदील हो गया है। यहां सीवर बंद होने के कारण नेशनल हाईवे पर काफी दूर तक एक से डेढ़ फीट बदबूदार पानी जमा है। इससे जहां राहगीरों को परेशानियों का सामना करना पड़ रहा है वहीं 100 से अधिक दुकानदारों का काम धंधा भी चौपट हो कर रह गया है। यात्रियों को बसों में सवार होने उतरने में कई तरह की दिक्कतों का सामना करना पड़ रहा है। मामले को लेकर बुधवार को क्षेत्रवासी दुकानदार नगर पालिका सचिव राजेश महता से मिले। इस दौरान क्षेत्रवासी सतीश चोपड़ा, राजेंद्र असीजा, दिनेश मदान, अनु मदान, अर्जुन गिरधर, विजय मेहंदीरता, मोहन लाल आदि ने कहा कि पिछले तीन चार दिनों से उनके क्षेत्र में सीवर का पानी सड़कों पर फैला हुआ है। नगर पालिका सचिव राजेश महता ने जनस्वास्थ्य एवं अभियांत्रिकी विभाग के एसडीओ को पत्र लिखा है। उन्होंने कहा है कि नेशनल हाइवे संख्या 52 पर दौलतपुर चौक से नए बस अड्डे तक का सीवर सिस्टम बंद है। यहां डली हुई पाइप लाइनों से कीचड़ निकलवाया जाए सीवर क्लीनिंग मशीन से सीवर की सफाई की जाए।
पंपसैट लगाकर दूषित पानी निकाला जा रहा है: एसडीओ
जनस्वास्थ्यएवं अभियांत्रिकी विभाग के एसडीओ केएल पाहवा से जब इस बारे बात की गई तो उन्होंने कहा कि नगर पालिका ने नाले में मिट्टी डालकर सीवर लाईन को बंद कर दिया था। बुधवार शाम को सीवर लाईन में पंप सैट कारीगर लगाकर गंदे पानी की निकासी की जा रही है। उन्होंने कहा कि देर शाम तक नेशनल हाईवे से अधिकतर पानी की निकासी हो चुकी है।
bho_Deva hin_Deva hin_Deva hin_Deva